b"\n_START_ARTICLE_\nSqueeze\n_START_SECTION_\nHandling\n_START_PARAGRAPH_\nEpisoden begynner i Baltimore i Maryland hvor en mann blir drept p\xc3\xa5 kontoret sitt av en annen mann som kommer inn gjennom en luftekanal. I Washington, DC har Scully lunsj med en venn fra skolen som forteller henne om drapene i Baltimore og at morderen tar leveren fra ofrene. Det eneste som er felles for mordene er at det ikke finnes noen steder som morderen kan ha kommet seg inn. Han sp\xc3\xb8r om hjelp og Scully tar med Mulder. P\xc3\xa5 \xc3\xa5stedet finner Mulder et utstrakt fingeravtrykk og han viser Scully flere like avtrykk fra liknende mord fra 1960-\xc3\xa5rene og 1930-\xc3\xa5rene og en sak fra begynnelsen av 1900-tallet hvor leveren ogs\xc3\xa5 ble tatt. Mulder bestemmer seg for \xc3\xa5 etterforske saken selv._NEWLINE_Under overv\xc3\xa5kning av et tidligere \xc3\xa5sted finner og arresterer de en mann kalt Eugene Tooms, som klatrer rundt i ventilasjonsanlegget. De utf\xc3\xb8rer en l\xc3\xb8gndetektortest, men de finner ikke noe s\xc3\xa5 de l\xc3\xb8slater ham. Mulder mener dog at utskriften fra l\xc3\xb8gndetektoren viser at han l\xc3\xb8y p\xc3\xa5 sp\xc3\xb8rsm\xc3\xa5l om han var 100 \xc3\xa5r gammel og om han var p\xc3\xa5 ett sted i 1930-\xc3\xa5rene. Han tar et av fingeravtrykkene til Tooms, strekker det ut og det viser seg at det stemmer med avtrykket fra \xc3\xa5stedet._NEWLINE_Om natten klatrer Tooms inn i et hus gjennom pipa ved \xc3\xa5 strekke seg ut og han dreper enda en mann. P\xc3\xa5 \xc3\xa5stedet finner Mulder et av Tooms' avtrykk. De leter etter spor blant offentlige dokument og finner en mulig adresse og navnet til en av etterforskerne for mordene i 1930-\xc3\xa5rene. Han viser dem bilder av Tooms fra 1960-\xc3\xa5rene hvor han ser likedan ut og de drar til adressen. Der finner de en kjeller med et rede laget av aviser og levre. Mulder tror Tooms bruker det til \xc3\xa5 g\xc3\xa5 i hi 30 \xc3\xa5r om gangen og han arrangerer overv\xc3\xa5kning av huset. Scullys venn er lei av Mulders innblanding og avbryter overv\xc3\xa5kingen. Scully drar hjem og Tooms f\xc3\xb8lger etter. Han bryter seg inn og de begynner \xc3\xa5 sl\xc3\xa5ss. Mulder har i mellomtiden funnet ut av overv\xc3\xa5kingen er avbl\xc3\xa5st og drar til Scully. Sammen klarer de \xc3\xa5 fange Tooms og han blir sperret inne.\n_START_SECTION_\nProduksjon\n_START_PARAGRAPH_\nDette er den f\xc3\xb8rste av \xc2\xabukens monster\xc2\xbb-episodene. Siden de to f\xc3\xb8rste episodene handlet om UFO-er ville 20th Century Fox at denne episoden skulle handle om noe annet. Tooms dukker opp igjen i episoden Tooms senere i sesong en."